Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 536/13/2202	Galanta, 30.10.2013
EEČ : 2-17-334-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX

          ako otec maloletej dcéry XXXXX, nar. XXXXX, hoci mu v zmysle Zákona o rodine vyplýva povinnosť vyživovať svoje dieťa ako i na základe rozsudku Okresného súdu XXXXX pod č.k. XXXXX zo dňa 11.02.2010, ktorý nadobudol právoplatnosť dňa 24.02.2010, bol zaviazaný prispievať na výživu svojej maloletej dcéry XXXXX, bytom u matky XXXXX, mesačne sumou vo výške 70,- €, vždy do 15 –teho dňa toho ktorého mesiaca vopred k rukám matky maloletej, pričom túto svoju povinnosť si v Jelke a všade tam, kde sa zdržiaval riadne neplnil v období od mesiaca január 2012 do mesiaca júl 2013 vrátane, čím mu za uvedené obdobie vznikol dlh na výživnom vo výške 770,- €,

lebo zanikla trestnosť činu

Odôvodnenie:
          Uznesením povereného príslušníka Okresného riaditeľstva PZ XXXXX, Obvodné oddelenie PZ XXXXX ČVS:ORPXXXXX zo dňa 23.07.2013 bolo podľa § 199 ods. 1 Trestného poriadku začaté trestné stíhanie a súčasne podľa § 206  odsek 1 Trestného poriadku vznesené obvinenie XXXXX, za prečin zanedbania povinnej výživy  podľa § 207 ods.1 Trestného zákona na tom skutkovom základe ako je uvedené vo výrokovej časti tohto uznesenia.
	
          Obvinenie bolo vznesené na základe trestného oznámenia XXXXX zo dňa 01.07.2013, rozsudku Okresného súdu XXXXX sp.zn. XXXXX zo dňa 11.02.2010 právoplatného dňa 24.02.2010, rodného listu, potvrdenia o návšteve školy a ďalších zadovážených listinných dôkazov.
	         
        Počas skráteného vyšetrovania, obvinený vo svojej výpovedi uviedol, že si je plne vedomý vyživovacej povinnosti voči dcére a uviedol, že v roku 2012 zaslal výživné v mesiaci máj vo výške 200,- €, jún vo výške 50,- €, júl vo výške 70,- €, august vo výške 70,- €, september vo výške 70,- €, október vo výške 35,- € a v mesiaci december vo výške 25,- €, teda výživné spolu 520,- € a dlhuje ešte 320,- €. V roku 2013 zaslal výživné iba v mesiaci január vo výške 15,- € a v mesiaci máj vo výške 25,- €, teda spolu v sume 40,- €, teda dlhuje celkom 520,- €. Za obdobie od 01.01.2012 do 15.augusta 2013 dlhuje na výživnom sumou spolu vo výške 840,- € . 

       Obvinený XXXXX sa dostavil na Okresnú prokuratúru XXXXX na konanie o dohode o vine a treste a vydokladoval zaplatenie dlhu na výživnom poštovým poukazom č. 497 zo dňa 08.10.2013 vo výške 700,- € a poštovým poukazom číslo 47 zo dňa 14.10.2013 vo výške 270,- €. Dlžné výživné vo výške   10,- € vydokladoval poštovým poukazom č. XXXXX dňa 25.10.2013.  
            
        Poškodená XXXXX bola dňa 28.10.2013 prostredníctvom Okresnej prokuratúry XXXXX dotazovaná na to, či jej bola dlhovaná suma zaplatená v plnom rozsahu, pričom táto uviedla, že zaostalé výživné vo výške 980,-€ prevzala a zároveň dodala, že počas obdobia neplnenia si vyživovacej povinnosti zo strany obvineného XXXXX núdzou netrpeli. Z uvedeného je zrejmé, že obvinený XXXXX si dodatočne splnil svoju vyživovaciu povinnosť.

        Podľa ustanovenia § 86 ods. 1 písm. a) Trestného zákona / účinnej ľútosti /,  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Pretože trestnosť činu s poukazom na ustanovenie § 86 ods. 1 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka